
A páncéltörő alegységek alkalmazása a század, zászlóalj támadó és védelmi harctevékenységben.

Néhány évvel ezelőtt a Magyar Honvédségben leszerelték és megszüntették a dandár szintű páncéltörő alegységeket. A katonai felső vezetés látta ennek a hiányosságnak a súlyát, ezért, hogy javítsanak a helyzeten, egy páncéltörő osztály került felállításra a tatai dandár keretein belül. A páncélelhárítással kapcsolatos kérdések újra napirendre kerültek, ezért dolgozatom témája jelenleg nagyon aktuális.
Továbbá ezek az irányított páncéltörő rakéták precíziós fegyverek, és nagy hatótávolságú közvetlen irányzású eszközök. Ez fontos a „force protection” azaz a saját erők megóvása szempontjából, illetve nem háborús műveletekben elkerülhető a szükségtelen károkozás. Így a helyi lakosság is könnyebben elfogadja a megszálló erőket, mivel nem a fölösleges károkozás a cél, hanem a gócpontok felszámolása.
A dolgozatomban célul tűztem ki:
- A század szintű páncéltörő alegységek alkalmazásának elemzését, feldolgozását a század támadó és védelmi harcában;
- A zászlóalj szintű páncélelhárítás elemzését a zászlóalj támadó és védelmi harcában;
-A páncéltörő alegységek vezetésének elemzését, feldolgozását;
- A páncéltörő eszközök alkalmazását idegen országokban.



